## La delegada del Consell a Castelló trasllada el suport de la Generalitat al projecte esportiu i social del Club Esportiu Castelló

*** Susana Fabregat ha mantingut una primera trobada institucional amb Robin Taylor, CEO de Negoci del Club Esportiu Castelló**

La delegada del Consell a Castelló, Susana Fabregat, ha mantingut una primera trobada institucional amb el CEO de Negoci del Club Esportiu Castelló, Robin Taylor, per a conéixer de primera mà el projecte esportiu i social de l’equip albinegre.

En esta reunió, el CEO de Negoci del Club Esportiu Castelló ha explicat els projectes en els quals treballa el club actualment junt amb l’Ajuntament de Castelló, com ho són les reformes de Castàlia i el seu entorn. Per la seua banda, Fabregat ha traslladat el suport de la Generalitat als projectes esportius que redunden en benefici “dels nostres veïns” i fomenten els valors i els hàbits saludables que “transmet l’esport”.

A més, la delegada del Consell s’ha mostrat “optimista per la bona trajectòria que porta l’equip esta temporada, així com la seua total confiança en el projecte esportiu que abandera l’actual propietari del Club, el grecocanadenc Bob Voulgaris”.

Fecha: 14/11/2023